Илия Лингорски: Русия в Сирия е нагазила в много дълбока кал - СВЯТ - Новини
Светът от доста време е в Трета световна война. Тя е много по-различна от предишните две, води се в много по-ограничени военни театри и на съвършенно друго технологично ниво, заяви в предаването "Темите" Илия Лингорски, председател на Европейския институт за стратегии и анализи. Според него атаката на САЩ над Сирия е акция с минимален мащаб, тъй като Вашингтон не е могъл да не отговори на използването на химическо оръжие. Инициаторите на използването му не са предвидили реакцията на американския президент Доналд Тръмп. Американският ракетен удар срещу сирийска военна база бе в отговор за извършено химическо нападение от страна на силите на Башар Асад срещу антиправителствени бунтовници. Специалисти на ООН потвърдиха, че е използвано химическо оръжие, а инцидентът не е станал заради бомбардиран военен склад, коментира Илия Лингорски, председател на Европейския институт за стратегии и анализи. През последните години САЩ трайно се изтеглиха от Близкия изток, като основната причина за това е шистовата революция.Те повече не са зависими от енергийни ресурси, които произхождат от региона. Войната, в която Русия бе въвлечана, подобно на Съветския съюз в Афганистан, е на огромна цена, а ползите са никакви. Русия в Сирия е нагазила в много дълбока кал, заради свои вътрешнополитически цели, без да има геополитическа нужда от това, е мнението на Илия Лингорски.